﻿ Cuprins 1 Inovaţie şi creativitate 1 Creativitatea în interiorul echipei 1 Aplicarea tehnicilor creative în şedinţele de echipă 1 Inovaţie şi creativitate Semnalarea transformărilor rapide din societate a devenit deja un clişeu Organizaţiile se schimbă cu o viteză uimitoare în urma privatizării, preluării, raţionalizării, restructurării, reorganizării sau lichidării Una dintre principalele cauze ale modificărilor rapide este mediul socio-economic extern în cadrul căruia se află organizaţiile Competiţia a devenit mai mult un fenomen global decat naţional, ceea ce este valabil şi pentru organizaţii, care au devenit în principal internaţionale Mai mult, cererile clienţilor sunt mereu altele, oamenii având nevoie de produse şi servicii noi şi diferite Tehnologia informatşei a sporit enorm numărul oportunităţilor şi cererilor Într-un mediu care se schimbă rapid, organizaţiile trebuie să fie capabile să se adapteze la fel de rapid Astfel, trebuie să găsim mereu metode noi de organizare, iar companiile necesită aceste inovaţii pentru a supravieţui În faţa creşterii complexităţii şi schimbării, echipa a devenit unitatea funcţională a multor organizaţii Astfel, s-au creat grupuri în care indivizii îşi combină eforturile, cunoştinţele şi deprinderile pentru a atinge scopuri comune Pentru ca organizaţiile să fie inovatoare, şi echipele trebuie să aibă această calitate, fiind uşor adaptabile şi mai ales creative în privinţa problemelor din cadrul instituţiei sau din mediul larg Inovaţia şi creativitatea sunt diferite una de cealaltă Astfel, creativitatea se referă la idei noi şi la dezvoltarea acestora, în timp ce inovaţia reprezintă şi punerea în practică a ideilor în cadrul echipei, organizaţiei sau societăţii Prin urmare, inovaţia cuprinde atât creativitatea, cât şi implementarea rezultatelor ei În ceea ce priveste creativitatea, există anumite elemente cu care sunt de acord mulţi dintre scriitori Astfel, creativitatea este o abilitate de adaptare în ceea ce priveşte satisfacerea nevoilor noilor direcţii sau produse Capacitatea de adaptare este un semn al flexibilităţii şi al puterii de a supravieţui şi a merge mai departe Inovaţia este, de obicei, un produs rezultat dintr-un proces al gândirii unui individ Astfel, putem vorbi despre creativitate în trei moduri: ca produs, proces şi individ Trăsăturile acestor produse, procese sau persoane constă în originalitatea lor, validitatea lor, puterea de a satisface o nevoie, dar şi noutatea, neobişnuitul, isteţimea şi ingeniozitatea Iar ca ultim aspect, este faptul că aceste produse sunt foarte variate, de la descoperirea unui nou proces chimic la moduri noi de tratare a unei boli Nivelul ridicat de participare reduce rezistenţa echipei împotriva schimbării şi a inovaţiilor radicale Cu cât sunt mai mulţi oameni care participă la luarea deciziilor, influenţându-se reciproc, interacţionând cu cei implicaţi în procesele de transformare şi schimbând informaţii, cu atât este mai probabil ca aceştia să investească în rezultatele hotărârilor luate şi să genereze idei pentru metode de lucru noi şi îmbunătăţite De asemenea, gradul de siguranţă este important întrucât inovaţia se află la un nivel ridicat când în cadrul echipei este un climat placut, de solidaritate, dar şi solicitant din punct de vedere intelectual Pe de altă parte, însă, echipele foarte unite pot inhiba încercările de inovare, percepându-le ca devieri de la normele şi practicile stabilite Asigurarea unei participări intense ar putea ea însăşi duce la respingerea încercărilor de discutare a planurilor de inovare inconsistente sau potenţial periculoase, pe motiv că asemenea tentative ar constitui o ameninţare la adresa relaţiilor dintre membrii echipei Trebuie să evitam situaţiile în care persoanele intenţionează să introducă inovaţii în echipă, dar se tem de apariţia unui conflict şi atunci renunţă la proiect pentru a păstra armonia în echipă Concentrarea asupra sarcinii sau aspiraţia spre perfecţiune presupune faptul că indivizii sunt interesaţi de atingerea unor performanţe înalte şi, în consecinţă, dispun de sisteme de evaluare, modificare, control şi apreciere critică Intensificarea concentrării asupra sarcinii va genera inovaţii prin încurajarea diversităţii şi creativităţii, asigurând, în acelaşi timp, calitatea ridicată a inovaţiei prin examinarea minuţioasă a ideilor lansate Gradul de inovaţie este ridicat atunci când membrii anticipează, acceptă şi susţin concret tentativele de introducere a unor modalităţi noi şi îmbunătăţite de executare a sarcinilor Indivizii pot respinge, ignora ideile propuse sau pot oferi sprijin verbal şi practic În multe echipe din organizaţii, susţinerea dezvoltării unor metode noi şi perfecţionate de lucru face parte din obiectivele generale, fără a se asigura suportul practic pentru punerea în aplicare a ideilor Nivelul ridicat de sprijin verbal şi practic va determina creşterea numărului de tentative de inovare, cuvintele de încurajare fiind utile în faza lansării ideilor, iar susţinerea concretă putându-se referi la cooperarea în cadrul elaborării propunerilor sau la asigurarea timpului şi resurselor necesare punerii lor în aplicare Suntem înclinaţi să credem că rezolvarea problemelor constituie o singură activitate, însă numeroase cercetări arată că există câteva faze distincte care necesită anumite deprinderi şi activităţi Prin urmare trebuie să distingem etapele respective şi să folosim deprinderile corespunzătoare fiecăruia Cele patru stadii sunt explorarea, ideaţia, selecţia şi implementarea Explorarea este cea mai importanta etapă este clarificarea şi investigarea unei probleme Astfel, cu cât petrecem mai mult timp explorând şi înţelegând chestiunea, cu atât soluţia găsită va fi mai bună Astfel, prima etapă se referă la concentrarea asupra scopului sau analiza deţinătorilor de interese Ideaţia presupune propunerea diverselor modalităţi de a rezolva problema Studiile arată că cea mai bună metodă este să începem cu generarea soluţiilor posibile În această etapă, atmosfera de siguranţă creată prin susţinerea verbală şi practică a inovaţiilor este deosebit de importantă pentru creşterea încrederii Echipele pot apela la strategii precum brainstorming Această etapă este amuzantă, dar şi provocatoare, în condiţiile în care propunerile sunt binevenite În cadrul selecţiei, scopul este să susţinem controversa constructivă asupra găsirii unei soluţii adecvate Este recomandabil să fim critici dar într-un mod pozitiv şi încurajator Dacă am obţinut mai multe răspunsuri în etapa 2, trebuie să le alegem pe cele mai puţin obişnuite, iar măcar o propunere să sugereze o modalitate nouă de a aborda problema Echipa ar trebui să aleagă cea mai bună soluţie şi să fie atentă şi la punctele slabe ale soluţiilor adoptate Ultima etapă, şi anume implementarea, este pasul cel mai simplu şi mai profitabil al rezolvării problemelor În această etapă, membrii trebuie să abordeze dificultăţile care apar, trebuind să fie gata să modifice corespunzător modul de aplicare al soluţiilor găsite În acelaşi timp, ei trebuie să aibă grijă ca ideea originală să fie pusă în practică, iar entuziasmul să nu scadă atunci când se confruntă cu situaţia generată de punerea în practică 1 Creativitatea în interiorul echipei Când folosesc anumite tehnici, membrii trebuie să muncească mult pentru a vedea dacă ideile lor îi pot ajuta să facă faţă situaţiei Tehnicile creative oferă modalităţi noi şi diferite de a aborda problemele cu care se confruntă grupul şi aduc alternative neobişnuite pentru strategiile deja existente, care vizează acceptarea provocărilor De asemenea, exerciţiile şi procesele speciale pot stimula diferite aspecte în cadrul actului creativ Totuşi, tehnicile creative sunt dependente de starea de spirit a individului, acţionând în mod diferit în funcţie de aceasta Având o stare melancolică, tristă, este mai greu ca ideile bune să poată fi concepute, însă într-o stare de spirit plăcută, relaxată, ideile bune sunt generate mult mai uşor Una dintre tehnici este brainstorming-ul, a cărui scop este să se obţină un număr mare de propuneri, fără a se preocupa de calitate Metoda cea mai bună este să dăm membrilor şansa de a genera idei, individual sau în gând, inainte de a le împărtăşi celorlalţi Astfel, este foarte avantajos dacă fiecare îşi comunică propunerile, pentru că determină o interacţiune socială profitabilă, conferind un sentiment de participare şi implicare în lansarea ideilor pentru schimbare De asemenea, încurajează emiterea unor sugestii diferite, originale şi neobişnuite, care ies din paradigma curentă a activităţii echipei De asemenea, este foarte important şi necesar ca, mai presus de toate, brainstorming-ul să conţină elemente distractive care generează sentimente plăcute, de relaxare ale membrilor, facilitând astfel comunicarea unor răspunsuri reale O a doua tenhică este varianta scrisă a brainstorming-ului Aceasta are în vedere competenţa superioară a indivizilor faţă de grupuri la sedinţele de brainstorming, rezultatul fiind generarea unui număr mare de idei într-o perioadă scurtă de timp Membrii echipei scriu pe o foaie între 5 şi 10 idei, iar apoi pun foile în mijlocul mesei, urmând ca fiecare dintre ei să noteze sugestii pe paginile colegilor Astfel se pot obţine sute de idei Această metodă este utilă atunci când membrilor le este greu să gândească de la început, însă apoi ideea se dezvoltă din ce în ce mai mult şi ajunge să fie relevantă în acest context Urmărirea scopului este de asemenea o tehnică creativă Aceasta poate fi folosită în etapa explorării şi clarificării problemelor, implicând examinarea şi evaluarea critică a scopurilor propuse De asemenea, este utilă la reexaminarea modului în care sunt definite ideile şi problemele şi este esenţială pentru încurajarea membrilor să identifice şi să cerceteze ipotezele principale care sunt, deseori, preluate fără discernământ Obiectivele sunt enunţate cu ajutorul formulărilor de tipul “aş vrea să…” şi “cum să…”, urmând ca echipa să decidă care sunt cele mai importante, creative, necesare, accesibile etc Tabelul de elemente se referă la descompunerea unei probleme în mai multe componente sau elemente, organizându-se un brainstorming pentru fiecare şi alegându-se ideile care par mai promiţătoare sau mai creative în vederea propulsării echipei Un astfel de tabel oferă într-un timp foarte scurt un număr extrem de mare de variante de rezolvare Însa metoda este aplicabilă doar în cazul în care avem de-a face cu o problemă care poate fi divizată în mai multe elemente O ultimă tehnică propusă este analiza deţinătorilor de elemente Este vorba de analiza propunerilor de schimbare sau a obiectivelor echipei din perspectiva celor afectaţi direct de activitatea grupului Poate oferi sfaturi utile în privinţa modificării adecvate a sugestiilor de schimbare sau a scopurilor echipei Claxton şi Lucas afirmă în lucrarea lor că atunci când putem folosi inteligent şi în mod deliberat dimensiunile concentrării, orientării şi sociabilităţi, tehnicile creative vor deveni mult mai puternice Iar aceste tehnici au puterea de a induce stări ale minţii propice dezvoltării şi descoperirii creativităţii, respectiv rezolvării problemelor în mod eficient 1 Aplicarea tehnicilor creative în şedinţele de echipă Creativitatea şi inovaţia presupun asumarea unui risc, dând rezultate doar dacă echipa se dovedeşte consecventă şi încrezătoare în introducerea strategiilor respective În echipă este necesar să perseverezi pentru a-ţi dezvolta deprinderile şi siguranţa în folosirea noilor tactici Este util să aplicăm mai multe strategii creative, organizând foarte atent timpul şi tehnicile de creativitate Pentru a evita instalarea dezinteresului, plictiselii sau a senzaţiei de rapiditate la întrunirile echipei, fiecărei strategii îi trebuie alocat timp suficient, dar echilibrat Însă, normele de bază variază în funcţie de scopurile echipei Dintre regulile tipice stimulării creativităţii amintim: fiţi concişi, arătaţi sprijin şi interes, notaţi orice vă trece prin minte, abţineţi-vă de la critici, asumaţi-vă riscuri, luaţi în calcul şi ceea ce pare neobişnuit şi ciudat Echipele nu funcţionează izolate, ci există numeroşi factori care generează creativitatea şi inovaţia Planul, participarea încrezătoare, concentrarea asupra sarcinii şi susţinerea inovaţiei, determină gradul inovaţiei Însa sunt şi alţi factori importanţi care pot ajuta la dezvoltarea creativităţii şi a inovaţiei În primul rând, un grup trebuie să decidă împreună dacă doreşte să fie unul creativ, iar apoi să admită faptul că inovaţia şi ingeniozitatea nu sunt uşor de obţinut şi membrii trebuie să conştientizeze acest lucru Conflictul reprezintă un aspect obişnuit al inovaţiei întrucât, deseori, indivizii din organizaţii se opun schimbării Pentru o echipă creativă, trebuie aleşi oameni diferiţi, cu experienţă şi cunoştinţe diverse în domeniu Inovaţia necesită o gamă variată de specializări, cunoştinţe şi orientări profesionale întrucât perspectivele diverse duc la înnoiri radicale, ceea ce necesită şi un grad ridicat de integrare De altfel, membrii echipei trebuie să cunoască bine obiectivele si să se dedice realizării lor În plus, este necesar ca ei să contribuie eficient la luarea deciziilor Membrii echipei trebuie să se sprijine reciproc, mai ales că, gândirea creativă are loc în momente de relaxare şi libertate, nu de presiune Însă, este de precizat că cele mai mari inovaţii sunt realizate sub presiune, prin urmare este nevoie şi de provocarea celor din grup Aşadar, trebuie făcut în aşa fel încât sarcina să fie cu adevărat interesantă şi solicitantă, iar membrii trebuie încurajaţi să fie încrezători cu privire la realizarea ei De asemenea, este important ca, din când în când, membrii echipei să ia o pauză pentru a recapitula sau a descoperi ce încearcă să realizeze În acest moment, indivizii îşi pot reafirma sau schimba orientarea, îmbunătăţi modul de lucru şi genera mai multe idei cu privire la servicii noi şi îmbunătăţite pentru client Prin urmare, putem observa şi conchide că persoanele creative au trăsături ale personalităţii ce includ cunoaşterea abilităţii lor de creaţie, originalitate, independenţă, energie şi curiozitate, asumarea unor riscuri, amuzament, atracţie faţă de complexitate şi noutate, simţ artistic, minte deschisă, nevoie de intimitate, percepţie superioară şi toleranţă faţă de ambiguitatea răspunsurilor celorlalţi Bibliografie 1 Michael A West, “Lucrul in echipă Lecţii practice”, Ed Polirom, Iaşi, 2005; 1 Robert J Sternberg, “The nature of creativity:contemporary psychological perspectives”, Ed Cambridge University, 1988; 1 Guy Claxton, Bill Lucas, “Be creative: essential steps to revitalize your work and life”, Ed Curtea Veche, Bucureşti, 2006; 1 Robert J Sternberg, “Manual de creativitate”, Ed Polirom, Iaşi, 2005 